b'\n_START_ARTICLE_\nMarinko Gali\xc4\x8d\n_START_SECTION_\nKlubska kariera\n_START_PARAGRAPH_\nSvojo nogometno pot je Marinko za\xc4\x8del leta 1991 v klubu FC Koper. \xc5\xbde leta 1993 je prestopil v NK Maribor, kjer je igral tri sezone. Leta 1996 je od\xc5\xa1el na Hrva\xc5\xa1ko, kjer je dve sezoni igral za NK Zagreb ter Dinamo Zagreb, nato pa je podpisal pogodbo z NK Mura. Leta 1998 se je vrnil v Maribor, za katerega je ponovno igral tri sezone. Nato je prestopil v Rudar Velenje, od koder se je za dve sezoni vrnil k svojemu prvemu klubu, NK Koper. Leta 2003 je od\xc5\xa1el na Kitajsko, kjer je podpisal pogodbo s klubom Shandong Luneng. Kasneje je od\xc5\xa1el na Ciper, kjer je igral za Apollon Limassol. S Cipra je kmalu pri\xc5\xa1el nazaj v Slovenijo, kjer je eno sezono igral za tretjeliga\xc5\xa1ki klub NK Male\xc4\x8dnik. Svojo kariero je kon\xc4\x8dal v NK Interblocku.\n_START_SECTION_\nReprezentan\xc4\x8dna kariera\n_START_PARAGRAPH_\nGali\xc4\x8d je za slovensko nogometno reprezentanco odigral 66 tekem. Z njo se je uvrstil na Evropsko prvenstvo v nogometu 2000 ter na Svetovno prvenstvo v nogometu 2002.'